آلمان ده انفجار حادثه سی یوز بیردی
آلمان نینگ باویرا ایالتی انسباه شهریده گی بیر رستورانت ده انفجار حادثه سی یوز بیرگن لیگی نتیجه ده 1 کیشی اولیب، 11 نفر یره لنگن لیگی بیلدیریلدی. ایلک بیانات ده حادثه گاز قاچقینی نینگ پارتلش سبب بولیشی خبر قیلینگن. ایالت ایچکی ایشلر وزیرلیگی ایسه حادثه نینگ بیر پلان چوکاتیده یوز بیریش احتمالی نینگ ممکن ایکن لیگینی بیان ایتماقده.
منطقه ده ریجه لنگن موزیک فستیوالی کنسل ایتیلگن و 2 مینگ کیشی تماشاچی ساحه دن چیقریلگن.
باشقه بیر تاماندن اولکه نینگ مونیخ شهریده 22 نچی جولای کونی یوز بیرگن اوچ کیشی ترک توپلم 9 کیشی اولگن حادثه بیلن علاقه لی تحقیق نینگ دوام ایتیب تورگن لیگی معلوم قیلیندی.
ایران لیک 18 یاشده گی علی داود سنبلی آتیده گی هجومچی نینگ بیر اورتاغی اوشلنگن. سنبلی نینگ 16 یاشده گی اورتاغی نینگ "هجوم حادثه سیدن معلوماتی بولگن حالده پولیس گه خبر بیرمه گن لیگی" اوچون اوشلنگن لیگی بیلدیریلدی.
مونیخ هجومینی عملگه آشیرگن علی داود سنبلی نینگ هجوم نی بیر ییل آلدین ریجه له گن لیگی اورغولندی.
اداره چیلر، هجومچی نینگ 2009 نچی ییل بیر کیشی آلمان لیک 15 نفرنی اولدیرگن لیگیدن الهام آلگن لیگی تخمین ایتیلماقده دیر.
سنبلی نینگ روحی کسل لیگی بولگن لیگی اوتگن ییل 2 آی بوییچه تداوی آستیگه آلینگن لیگی معلوم قیلیندی.
مونیخ ده گی هجوم حادثه سی نینگ آرتیدن ماتم دوام ایتماقده و انسانلر حادثه نینگ جایی گه کیلیب، اولگن کیشی لرنی یاد ایتیب، گل قوییب شمع یاقماقده لر. عین دمده کلیسه لرده هم اولگن کیشی لر اوچون دوعا قیلماقده لر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
